กลุ่มเซ็นทรัลลุยซื้อกิจการดันรายได้โต
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — กลุ่มเซ็นทรัลไม่กังวลดอกเบี้ยขึ้น เดินหน้าหาเงินกู้มาลงทุน ซื้อกิจการ หวังธุรกิจโตเร็วทันใจปีละ 10% 
นายปริญญ์ จิราธิวัฒน์ กรรมการบริหารด้านการบริหารการเงิน กลุ่มเซ็นทรัล เปิดเผยถึงแผนธุรกิจในปีนี้ว่า ทางกลุ่มเซ็นทรัลจะมีการลงทุนในวงเงิน 2 หมื่นล้านบาท เพิ่มขึ้นจากปีก่อนที่ใช้เงินลงทุนเพียง 1.27 หมื่นล้านบาท 
ด้านแหล่งเงินทุนจะนำมาจากกระแสเงินสดภายในบริษัทและกู้เงินจากสถาบันการเงินประมาณ 6,0001 หมื่นล้านบาท เพื่อลงทุนและบางส่วนชำระหนี้เงินกู้เดิมที่จะครบกำหนด
“เงินกู้ที่จะนำมาลงทุนน่าจะอยู่ที่ 6,000 ล้านบาท ซึ่งผลของการกู้เงินทำให้สัดส่วนหนี้สินต่อทุนเพิ่มขึ้นเล็กน้อยเท่านั้น ขณะนี้หนี้ต่อทุนของบริษัทอยู่ที่ 0.5 ต่อ 1 เท่า ต่ำมากและยังมีโอกาสก่อหนี้ได้อีกมาก” นายปริญญ์ กล่าว
สำหรับแนวโน้มอัตราดอกเบี้ยที่อยู่ในช่วงขาขึ้น และปีนี้หากดอกเบี้ยเพิ่มขึ้น 1% ก็ไม่มีผลกระทบกับบริษัท และต้นทุนทางการเงินของบริษัทรวมอยู่ที่ 45% 
นายปริญญ์ กล่าวว่า ทางกลุ่มมีเป้าหมายชัดเจนในการซื้อกิจการเพื่อสร้างความเติบโต เพราะหากให้ธุรกิจเติบโตตามปกติรายได้จะโตปีละ 67% เท่านั้น แต่หากสามารถซื้อกิจการรายได้จะโตได้เฉลี่ยปีละ 10% ในช่วง 510 ปีนับจากนี้ 
ทั้งนี้เป้าหมายธุรกิจที่ซื้อจะเกี่ยวเนื่องกับ 5 ธุรกิจหลักของบริษัท ขณะนี้อยู่ระหว่างเจรจาประมาณ 5 ดีล 
“งบซื้อกิจการไม่ได้อยู่ในงบลงทุน 2 หมื่นล้านบาท เมื่อปิดดีลก็มีเงินสดในมือและกู้ เพราะบริษัทกู้ได้ 45 หมื่นล้าน”